[{"text_idx": "#000000", "text": "Kuidas ma peaaegu lennukist maha ja\u0308in"}, {"text_idx": "#000001", "text": "Vaikselt pidin hakkama ka mo\u0303tlema, kuhu siis ta\u0308psemalt peale Kuubat minna. Olin natuke Cancuni, Mehhiko ja Bogota, Kolumbia vahel. Vaja oli ka tagasi Santa Clarasse jo\u0303uda, kus Carlos mu rattakastil silma peal hoiab (loodetavasti)"}, {"text_idx": "#000002", "text": "Hommikul oli ja\u0308lle ka\u0308es aeg oma Havanna perekonnaga hu\u0308vasti ja\u0308tta ja Matanzase poole vurama hakata. Olen seda teed korra juba so\u0303itnud ja u\u0308ldiselt proovin sama teekonna so\u0303itmist va\u0308ltida. Seekord oli aga mo\u0303istlikum tuldud teed tagasi minna."}, {"text_idx": "#000003", "text": "Minu o\u0303nneks oli tegu va\u0308ga maalilise piirkonnaga ja teekond kulges enamjaolt ranniku a\u0308a\u0308rest. Varajasel lo\u0303unatunnil jo\u0303udsin El Frailesse, kohta, kus ma kunagi o\u0308o\u0308bisin ja ro\u0303dule lo\u0303ksu ja\u0308in. Paar kilomeetrit enne lo\u0303unapausi sain veel va\u0308rskendava saju osaliseks ja kuna sadu ei tundunud kuidagi lo\u0303puma\u0308rke ilmutavat, otsustasin selle lo\u0303ppu El Frailes oodata."}, {"text_idx": "#000004", "text": "Paus venis kuskil tunnikese pikkuseks, aga ega kiiret va\u0308ga polnud, olin juba poolel teel Matanzasesse. Lo\u0303puks otsustasin siiski liiga vara startida ja mo\u0303ned kilomeetrid eemal varjusin koos politsei ekipaaz\u030ciga silla alla vihma lo\u0303ppu ootama. Eks mul on isegi ha\u0308sti la\u0308inud, Kuubal on siiski orkaani hooaeg, millest ma siiamaani puhta nahaga pa\u0308a\u0308senud olen. Varsti ja\u0308lle pa\u0308ike paistis ja teekond Matanzasesse mo\u0303o\u0303dus ilma viperusteta."}, {"text_idx": "#000005", "text": "Ku\u0308lalistemajja sisse registeerides ulatati mulle klaas va\u0308rsket mahla ja kuuba sigar. Vihje vist, et peaksin ka ikka a\u0308ra proovima. Kahjuks mo\u0308o\u0308dus terve o\u0303htu sajus ja va\u0308ga kaugele ei viitsind uudistama minna. Ka\u0308isin korra poest la\u0308bi, ostsin paki \u00abha\u0308daabi ku\u0308psiseid\u00bb ja purgi sardiine tomatikastmes. Kui muud ei leia, siis sardiine ja ku\u0308psiseid ikka leiab. Koju jo\u0303udes vahtisin veidi sigariga to\u0303tt, aga otsustasin siiski mustemateks pa\u0308evadeks ja\u0308tta. Mis seal ikka, magama a\u0308ra, et siis varakult to\u0303usta ja Playa Larga poole startida."}, {"text_idx": "#000006", "text": "Playa Larga asub \u00abSigade Lahes,\u00bb kohas kus USA va\u0308ed kunagi Kuubat ru\u0308ndasid ja kaotasid. Nu\u0308u\u0308d on see turistide seas populaarne va\u0308ike ku\u0308lake. Poolel teel Playa Largasse, avastasin end a\u0308kitselt Austraaliast. Kena koht, natuke ku\u0308ll teistsugune kui ma Austraaliat ma\u0308letan, aga eks vanadusega ma\u0308lu kaob."}, {"text_idx": "#000007", "text": "Kiiresti Austraalia ku\u0308la ka la\u0308bi sai ja sisenesin Cienaga de Zapata rahvusparki. Tundus, et politsei kontrollis ko\u0303iki sissetulevaid autosid, aga nagu ikka, rattur ei huvitanud kedagi. Mulle see sobib, lehvitasin ja so\u0303itsin edasi. Varsti olingi Playa Largas ja proovisin oma uut kodu u\u0308les leida."}, {"text_idx": "#000008", "text": "Teepeal proovisid kaks \u00abha\u0308rrat\u00bb veel minuga juttu teha ja kinni pidada. Na\u0308hes, et ma ei peatu, hu\u0308u\u0308dsid nad viimases ha\u0308das: \u00abStop, can\u2019t go\u00bb (peatu, ei saa edasi minna-toim). Kuna ma teadsin juba ette, et nad tahavad mulle majutust pakkuda, siis so\u0303itsin nende vahelt la\u0308bi ja tuli va\u0308lja, et oli siiski \u00abcan go\u00bb (saab edasi minna-toim)."}, {"text_idx": "#000009", "text": "Leidsin oma uue kodu u\u0308les, mis meenutas seekord ku\u0308ll rohkem hostelit kui kodumajutust, pakkisin asjad lahti ja la\u0308ksin ku\u0308la peale tiirutama. Leidsin kamba noori ra\u0308ndureid, kes o\u0303lle ja kangema kraami najal juttu vestsid. Paar inimest Hollandist, u\u0308ks Tsehhist ja kaks Ungarist. Veetsin o\u0303htu nendega, vahetasime Kuuba muljeid ja lo\u0303puks oligi kell nii palju, et oli aeg laiali a\u0308ra minna. Enne ka\u0308isin veel rannast la\u0308bi ja siis la\u0308ksin koju magama a\u0308ra."}, {"text_idx": "#000010", "text": "Hommikul startisin Cienfuegose linna poole, kus Pedro ja Mirjam mind ootasid. Kena pa\u0308ev oli so\u0303itmiseks,taevas oli pilves, aga kordagi ei sadanud (korra ainult natuke tibutas). Pedro ra\u0308a\u0308kis ha\u0308sti inglise keelt ja oli mu reisist va\u0308ga vaimustuses."}, {"text_idx": "#000011", "text": "O\u0303htul ka\u0308isin korra u\u0308he inglise neiuga, kes samuti nende juures o\u0308o\u0308bis, linna peal ringi vaatamas ja o\u0303htust so\u0308o\u0308mas. Hommikul andis Mirjam teada, et tahavad mu reisile va\u0308ikse omapoolse panuse anda ja et hommikuso\u0308o\u0308k on nende kulul. Suured ta\u0308nud neile."}, {"text_idx": "#000012", "text": "Pa\u0308eva sihiks oli Trinidad, kuhu oli ko\u0303igest 70 kilomeetrit. U\u0308le pika aja u\u0308ks lu\u0308hemaid ja iroonilisel kombel ka raskemaid pa\u0308evi. Lauspa\u0308ike ja vastutuul tegid oma to\u0308o\u0308 ja kui lo\u0303puks Trinidadi jo\u0303udsin, olin la\u0308bi nagu la\u0308ti raha. Trinidad, oma vanalinna ja munakivi teedega, oli aga va\u0308ga kena koht kus peatuda."}, {"text_idx": "#000013", "text": "Vaikselt pidin hakkama ka mo\u0303tlema, kuhu siis ta\u0308psemalt peale Kuubat minna. Olin natuke Cancuni, Mehhiko ja Bogota, Kolumbia vahel. Lo\u0303puks ja\u0308i siiski Cancun peale ja proovisin hakata transporti ja o\u0308o\u0308maja korraldama. Vaja tagasi Santa Clarasse jo\u0303uda, kus Carlos mu rattakastil silma peal hoiab (loodetavasti)."}, {"text_idx": "#000014", "text": "Broneerisin o\u0308o\u0308maja a\u0308ra ja kirjutasin Carlosele, et ta mulle Havannasse transpordi korraldaks. Vahemaa, mis on kuskil 300 kilomeetrit, pidavat marsa laadse asjandusega maksma kuskil 25 dollarit, mis pole ko\u0303ige hullem. Igatahes lasin Carlosel tegutseda ja ise so\u0303itsin Sancti Spirituse poole, viimasesse o\u0308o\u0308majja enne Santa Clarat."}, {"text_idx": "#000015", "text": "Ma arvan, et see va\u0308ike linnake oli mu lemmik koht Kuubal. Ta\u0308pselt ei teagi miks, aga tundus selline kena kohake. Kahjuks sain seal veeta ainult u\u0308he o\u0303htupooliku, kuna majutus ja lennupiletid olid juba paigas ja edasi lu\u0308kata enam vo\u0303imalik polnud. Mu kodu Sancti Spirituses asus ja\u0308lle viimasel korrusel. Super kena vaade linnale, aga tu\u0308u\u0308tu ratast ja ko\u0303ike kraami u\u0308heks o\u0303htuks u\u0308les vedada. Siiski ja\u0308in va\u0308ga rahule, minu pa\u0308ralt oli suur ro\u0303du, la\u0308heduses asus palju so\u0308o\u0308gikohti ja vo\u0303o\u0303rustaja oli ka ta\u0308itsa tore."}, {"text_idx": "#000016", "text": "\u201cVarastasin\u201d Sancti Spirituse vo\u0303o\u0303rustaja koera"}, {"text_idx": "#000017", "text": "Hommikul asusin Santa Clara poole teele. Kuna so\u0303itsin ja\u0308lle idast la\u0308a\u0308nde, oli tuul tagant ja juba natuke peale keskpa\u0308eva koputasin Carlose uksele. Ta polnud siiamaani mulle midagi vastanud ja ma ei teadnud, kas ta u\u0308ldse transpordi a\u0308ra korraldada saanud oli. O\u0303nneks oli siiski ko\u0303ik jo\u0303us ja rattakast ootas mind ilusti toas."}, {"text_idx": "#000018", "text": "O\u0303htupoole hakkasin vaikselt ratast lammutama, kui Carlos ko\u0303ne sai, et mu transpordil Havannasse oli tehnilisi probleeme. O\u0303nneks o\u0303nnestus tal siiski leida asendusjuht, kes tahtis ku\u0308ll ku\u0308mme dollarit rohkem, ehk siis 35 dollarit. Samas ega mul midagi u\u0308le ei ja\u0308a\u0308nud. Kell oli kuskil 23 o\u0303htul ja lend ja\u0308rgmiseks pa\u0308evaks broneeritud."}, {"text_idx": "#000019", "text": "Hommikul lootsime Carlosega mo\u0303lemad, et asendustakso ka ilusti kohale jo\u0303uab. Hea uudis oli see, et kell u\u0308heksa oli takso ilusti platsis. Halb uudis oli, et tegemist oli tavalise sedaankerega so\u0303iduautoga ja rattakast pagasnikusse ei mahtund (u\u0308llatus u\u0308llatus)."}, {"text_idx": "#000020", "text": "See ta\u0308hendas aga seda, et ratas pidi tagaistmele minema ja taksosse mahtusin peale juhi ainult mina. Selleto\u0303ttu tahtis ha\u0308rra 55 dollarit, mille ma lo\u0303puks 50 peale kauplesin. Pehmelt o\u0308eldes olin ma kauplemiseks halvas olukorras, parem maksta takso eest tiba rohkem ja lennule jo\u0303uda kui vastupidi. Enam viperusi teepeal ette ei tulnud ja lennule ma ka ilusti jo\u0303udsin. Ees ootas ja\u0308rgmine peatu\u0308kk, Mehhiko ja Kesk-Ameerika."}, {"text_idx": "#000021", "text": "10 000 kilomeetri ta\u0308itumine Austraalias"}, {"text_idx": "#000022", "text": "Kohtumine vanade tuttavatega Austraalia pa\u0308evilt"}, {"text_idx": "#000024", "text": "Ratta ja bussi vo\u0303istlus Mehhiko lounapiiri suunas"}, {"text_idx": "#000025", "text": "Ha\u0308mmastav na\u0308dal peale mu rattavargust"}, {"text_idx": "#000026", "text": "Mehhikosse jo\u0303udes on tunda kapitalismi lo\u0303hna"}, {"text_idx": "#000028", "text": "Kuidas mu rattareis alguse sai"}, {"text_idx": "#000029", "text": "Tagasi Pan-Americal Vaikse ookeani kallastel"}, {"text_idx": "#000030", "text": "Pidime o\u0308o\u0308 peaaegu kongis veetma"}, {"text_idx": "#000031", "text": "Esperances eestlastega hosteli melu nautimas"}, {"text_idx": "#000032", "text": "U\u0308hendasime jo\u0303ud Sveitsi rattur Mathiasega"}, {"text_idx": "#000033", "text": "Imeline Bali ja ja\u0308rjekordne kohtumine eestlastega"}]